Vizêr taxa Çar Çira ya Silêmanî de Şukrî Serhed serrgêra yewine ya şehadetê xo de bi merasîmêkî ame yadkerdene. Merasîmî ra dima asayîşê Silêmanî bêsebeb dest na kamera û hacetanê rojnamegeran ser ke merasîm teqîb kenê û ê destbend kerdî.
Rojnamegerê Rojnewsî Botan Germiyanî û Birwa Esed, kameramanê şîrketa Rojnewsî Chetirî Mihemed Ezîz hetê asayîşî ra ameyî destbendkerdene.
Verî zî wexto ke nawnayîşê Silêmanî teqîb kerdêne di rojnamegerê Rojnewsî ameybî destbendkerdene û dest nîyabi hacetanê înan û telefonanê înan ser. La asayîşî dima hacet û telefonî apey nêdabî.
